Document ID: /fineweb-2-swissfilter-quality_10-filterrobots/filtered/02038.jsonl.gz/3679

La Fundaziun Provediment da sanadad Engiadin'Ota ha elegì dr. Susanne Stallkamp sco nova CEO. La dunna da 45 onns ha experientscha sco media ed er da manar organisaziuns da sanadad. Ella è stada media spezialista per anestesiologia e medischina intensiva ed ha studegià management per sanadad. Ella ha lavurà plirs onns en l'ospital d'universitad a Basilea ed en il center svizzer da paraplegia a Nottwil.
Dr. Susanne Stallkamp remplazza Christoph Jäggi ch'è daventà il december 2021 ad interim il manader. El mida en il cussegl d'administraziun. La surdada capita sin il cumenzament da december.